Source: http://www.bihon.ro/un-nou-antrenor-secund-la-csm-oradea/1441113
Timestamp: 2019-01-19 17:11:18+00:00

Document:
Un nou antrenor secund la CSM Oradea - BIHON
Un nou antrenor secund la CSM Oradea
la	23. iulie 2014 15:07
Baschetbaliştii orădeni se vor reuni la 8 august
Milan Mitrovic va fi secundul lui Cristian Achim, iar Călin Pop se va ocupa de centrul de copii.
Daniel Dillon continuă la CSM Oradea
Vicecampioana României la baschet masculin, CSM Oradea va avea un antrenor secund nou în sezonul viitor, în persoana tehnicianului sârb Milan Mitrovic. În vârstă de 31 de ani, el va fi asistentul „principalului” Cristian Achim pe banca tehnică a echipei orădene. Fostul antrenor secund, Călin Pop va coordona Centrul de copii şi juniori al CSM Oradea. Preparatorul fizic Igor Ranisavljev se va ocupa în continuare, la fel ca în ediţiile anterioare, de pregătirea jucătorilor din lot, atât în perioada verii, cât şi cea a pauzei din iarnă din viitorul sezon.
În ceea ce priveşte lotul de jucători, conducerea echipei noastre doreşte să mai legitimeze un conducător de joc şi un pivot, în locul lui Franklin şi Denison. William Franklin s-a transferat în această vară în Polonia, iar Sean Denison nu şi-a mai reînnoit contractul cu clubul orădean. „Avem în vizor un conducător de joc şi un pivot, ne aflăm deocamdată în negocieri cu ei. Sperăm să finalizăm cât mai curând tratativele, pentru a putea să ne definitivăm lotul”, ne-a declarat managerul echipei CSM Oradea, Şerban Sere.
Lotul formaţiei orădene se va reuni la data de 8 august, la Arena „Antonio Alexe”. În zilele următoare, jucătorii vor efectua analizele medicale, iar la 12 august, echipa se va deplasa într-un cantonament de pregătiri centralizate, la Debreţin, la fel ca în anii precedenţi.
Taguri: antrenor secund, baschet masculin, csm oradea, Milan Mitrovic

References: CSM 
 CSM 
 CSM 
 CSM 
 CSM 
 CSM 
 csm